ming030890/wiki-yue-high-quality huggingface dataset:
鄧寄塵

鄧寄塵（Tang Kee-chan，1912年2月17號—1991年7月2號）係廣東南海人，南海中學畢業之後就入咗羊城音樂社做撰曲，戰後喺廣州新生電台同時代電台做播音藝員，1949年加盟香港嘅麗的呼聲廣播電台做，佢以一個人扮八把唔同嘅聲嚟做恢諧廣播劇，而獲得「諧劇大王」美譽。
1950年鄧寄塵開始拍電影，主力恢諧嘅喜劇，第一部有份演嘅戲係《蛇王》，而第一部擔正主角嘅戲係《烏龍夫妻》。1951年到1981年之間總共演多過一百部戲。其中同新馬師曾合作嘅「兩傻」系列特別經典。其他代表作重有《失魂魚》（1951年）、《十字街頭》（1955年）、《荒唐鏡五鬥陳夢吉》（1957年）、《兩傻遊天堂》（1958年）等等。
1975年鄧寄塵移民加拿大，之後淡出藝壇，間唔中會客串吓香港電影。1991年7月2號喺美國病逝。

播音
50年代香港播音界鄧寄塵算係代表人物之一，佢同李我、鍾偉明三個人都係靠一個人唱獨腳戲出色而受歡迎，三個人各有風格。鄧寄塵喺電台編過好多廣播劇戲本。
1955年11月尾，鄧寄塵喺麗的呼聲電台播講諧趣劇《剃死人頭》有啲對白得罪咗理髮工人，結果美髮工會要求佢公開登報道歉，雖然佢一路同記者講話只係玩吓，唔係惡意針對，但最後都係登報道歉費事煩。

音樂
鄧寄塵出過好多唱片，代表作《呆佬拜壽》、《麻雀王香江自刎》，都係屬於粵曲類，後期同The Fabulous Echoes一齊唱嘅《墨西哥女郎》亦係代表作，風格以搞笑為主。
2147483647

21 4748 3647 係一個自然數同埋質數，等同 231 − 1。呢個數字係位於 21 4748 3646 同 21 4748 3648 之間嘅數字，係梅森素數嘅第八個，雙重品種嘅第四個。

重要性
喺電腦運算入面，21 4748 3647 係喺二進制入面最大嘅31位數，用分正負嘅二補碼，佢就係用四個位元組可以表示最大嘅正整數（再加一變 -21 4748 3648），呢個極限促成一個叫2038年問題嘅難題。
水手服

水手服係起源於英國水手所着嘅制服，而家多指日本女仔所着嘅水手式校服。

圖庫
一位穿着現代水手制服嘅英國皇家海軍士官
愛德華七世着水手服童裝
日本嘅水手式校服（夏天）
日本嘅水手式校服（冬天）
日本寶塚歌劇團團員嘅合影，1941年。
1930年代身穿水手服嘅台灣女學生
民國時期着水手服嘅女學生合影
臺灣日治時期嘅女學生肖像照
泰國嘅水手式校服
柏尾鞠子（中文：柏尾鞠子）嘅畫《制服少女》，1932年。
得咗

《得咗》（粵拼：dak1 zo2，英文：O.K.或者Sun Man Tsai Scores）係一齣1969年嘅港產粵語黑白喜劇，陳焯生導演，新馬師曾、狄娜主演。

情節
馬祥與李核、天娜兄妹都係打萬事通工，馬祥被派去照顧重病嘅大闊佬周公。周公個侄大偉同佢個妹班人𥄫住周公份身財，好彩有馬祥用心照顧，周公病情好轉，重將大偉班人趕走，自己去環遊世界。大偉引誘李核吸毒，重逼天娜色誘周公然後勒索，馬祥知道之後報警救人。
蔣瑞福

蔣瑞福，香港親中派政治人物兼法律界人士。的近律師行首席合夥人及房地產部門主管。中國委托公証人。
佢曾經因為幫隱形富豪招友全立遺囑，喺佢死後嘅爭產案入面曾經出庭作證，得到一啲傳媒關注。

政治立場
佢係香港親中派人士，支持香港律師前往大灣區發展。2024年3月，佢曾經參與聯署聲明歡迎立法會全票通過國家安全條例。

選舉經歷
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，以26票成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減直選議席比例之後嘅首次立法會選舉，佢提名李廣宇。
潘焯鴻

潘焯鴻（英文：Jason Chuk-Hung Poon，1969年12月7號—），係香港中間派政治人，「中科監察」主席、「香港方略」首席研究員，建築工程師。佢喺沙中綫事件入面揭露過唔少內幕，被稱為「沙中綫嘅吹哨人」。

政治立場
潘焯鴻算係親中派出身嘅政治人物，喺2011年香港區議會選舉後，佢曾經加入自由黨但未有積極参與黨內事務，曾對建制派作出猛烈批評，去到2018年7月因沙中綫事件退黨。
佢曾經形容自己係「淺黃」甚至係泛民主派，話民主、人權、自由、法治等等普世價值係佢嘅政治信仰，又話自己係「良知派」，因為佢一見到唔公義嘅事或者破壞香港核心價值嘅「契弟」，就會出聲批評。不過，眾新聞喺2021年香港立法會選舉期間，就平反六四、香港選舉制度夠唔夠民主、重啟政改、基本法23條立法以及支唔支持成立獨立調查委員會，調查2019年香港警察喺反送中運動期間嘅不法濫權行為五個問題，向包括潘焯鴻在內14名非傳統親中派候選人以問卷形式想問立場，但潘焯鴻一律無答。

2011年區議會選舉
喺2011年區議會選舉，潘焯鴻喺大角咀北選區出戰，但最終只係攞到485票，不敵民建聯同埋工聯會支持嘅劉柏祺以及公民黨支持嘅王嘉盈。

2020年香港立法會選舉
2020年，潘焯鴻以獨立身份參選立法會九龍西直選，其後7月於紅磡站外正式宣布參選，但最終政府因為肺炎疫情而單方面宣佈選舉延期。之後，潘焯鴻繼續發表時事評論監察政府施政，同時設立中科媒體，討論時政。

2021年選舉委員會選舉
2021年8月，潘焯鴻報名參加宗教界中入面嘅「天主教香港教區」代表，但天主教香港教區有多達40人報名，最終潘焯鴻喺抽簽制度下落選。

2021年香港立法會選舉
由於規則大改，是次選舉好唔公平，民主派普遍除咗俾政府無形阻嚇，亦受到佢嘅實質為難，因此嚟自呢個派別嘅參選者唔多。藍黃定位模糊嘅潘焯鴻就以獨立身份參選，最初計劃出選九龍西選區，但之後就改去香港島東選區，並且得到周偉淦同胡定旭等建制派人士提名。選舉期間，佢被形容為「非傳統建制」，得到一啲傳媒嘅關注。
之後喺一啲競選宣傳入面，佢同一啲將自己定位為非建制嘅候選人亦有聯合宣傳嘅安排，又同時得到一啲具有民主派背景嘅人士，同埋部分親中派支持，但亦引起泛民主派入面一啲爭議。例如，民主黨副主席梁翊婷為佢站台，就被黨主席羅健熙批評，話佢作為黨員違反黨內機制，之前已經喺黨入面討論過話唔支持潘焯鴻，梁翊婷做法令黨友嚴重質疑佢嘅誠信。
喺一個未有披露機構背景嘅民調入面，潘焯鴻被指同吳秋北一同領先對手，二人嘅支持度分別約為一成半。不過，佢就指自己選情唔樂觀，因為自己資源唔多，選舉氣氛低迷。
結果，佢以14,435票落選，成為香港島東選區直選入面，得票最低嘅一位，事後話，投票率創新低、香港免費乘車日係佢落選嘅原因。
666

666係665同667之間嘅自然數。

唐字
六百六十六，大寫做陸佰陸拾陸。又可以讀六六六，或者三條六。

數學意思
由1加到36，可以得666，係三角形數嘅一種。
頭七個質數，即2、3、5、7、11、13、17，各自平方再總和，都係666。

文化
某啲字款，666倒返轉擺會變999。999倒轉擺變666。

香港
香港玩飛行棋，有講話『六六六返大陸』。擲骰連續擲三次六，隻飛機棋要回返飛機場。

聖經
啟示錄十三章提到喺未世會出現嘅獸嘅數字係666；1976年嘅電影《凶兆》用咗呢段聖經做橋，主角生出嚟額頭有666字樣。
警察捉小偷

《警察捉小偷》（粵拼：ging2 caat3 zuk3 siu2 tau1，英文：Larceny）係一齣1961年嘅港產粵語黑白喜劇，陳焯生導演，新馬師曾、鄭碧影、鄭君綿、尤光照主演。

情節
新靚祥失業，生活潦倒，有一次老婆肖麗雲病咗，新靚祥偷牛奶俾個仔，被肥警察捉到，好彩心地好，對新靚祥網開一面。新靚祥嘅損友賈德慫恿佢去呃珠寶店老闆，黃咗之後又被肥警察拉到，判監三個月，好彩有肥警察同隔籬鄰舍應承照顧其佢屋企人。
胸圍

胸圍又叫波罩、乳罩、奶罩或文胸，有時都會泛稱為「內衣」，或者講「內在美」，係女性所着嘅內衣之一，用來遮住同托起對𢆡。胸圍最初源自法國，但係依家英文通常簡寫叫做「bra」。以前歐洲啲貴族女性鍾意着一種非常之緊身嘅束衣。但後來由於呢種束衣麻煩過頭，就換成由兩條手巾改成嘅胸衣，成為而家胸圍個雛型。

結構
通常一件胸圍由呢幾個部份組成：
杯罩：一般係碗形，左右各有一個，通常啲罩下底都會有定型嘅鋼圈（無鋼圈波罩嘅杯罩下部冇定型鋼圈，適合畀發緊育嘅女仔同埋志在舒適性嘅女性着），可以將𢆡下底托起，用來支撑左右兩邊嘅𢆡。杯罩係胸圍最重要嘅部分，可以按照覆蓋面積分成全罩、四分之三罩同半罩三種。
背帶：以環繞一周嘅形式圍住成個胸部同埋背部，連結兩個杯罩嚟固定杯罩。
肩帶：由罩杯嘅上端伸長，繞過膊頭到背脊，駁埋條背带。用嗰陣可以透過肩帶上嘅調節器調整鬆緊長短，令杯罩部分貼埋胸部。有啲款式嘅肩帶可以拆得落嚟替換成透明肩帶或者喱士繞頸肩帶之類嘅裝飾性肩帶衫，半罩款式愈發可以將肩帶拆落嚟成為無肩帶胸圍，而對杯罩唔會甩。
排扣：通常喺背部，都有前扣同埋側面扣嘅款，方便穿着。背帶喺背脊嘅部分透過排扣衲埋，一般款式通常係雙排扣或者三排扣，而調整式胸圍就可能有三到五排扣不等。
河谷公牛

河谷公牛（英文：Toros del Valle）係哥倫比亞卡利嘅職業籃球球會，依家打緊哥倫比亞職業籃球聯賽。
分析-綜合區別

德國哲學家伊曼努爾·康德嘅畫像；佢提出咗分析-綜合區別嘅概念。
分析-綜合區別（粵拼：fan1 sik1-zung3 hap6 keoi1 bit6；英文：Analytic-synthetic distinction）係哲學上有陣時會攞嚟將啲命題分類嘅做法，最先由德國哲學家伊曼努爾·康德提出嘅。

概論
睇埋：知識論同定義
根據呢套分類法，命題可以分做兩大類：
分析：指句嘢係真定假取決於句嘢本身嘅意思－有啲陳述望落只要人理解咗佢哋嘅語義就唔需要任何證實；同埋
綜合：指句嘢係真定假取決於句嘢同世界嘅關係；
(其實唔使咁複雜，判斷一句命題係分析定係綜合語句，只要睇真假值就得。即係當你可以判斷到語句嘅真假時，咁就係分析語句；相反當你判斷唔到語句嘅真假時，咁就係綜合語句)
舉例說明：
「三角形冚唪唥都係有三條邊嘅。」呢句嘢屬於分析，因為三角形嚴格嚟講唔係一嚿現實存在嘅物體，而係一個概念－三角形定義上已經包含咗有三條邊。
「我阿爸嘅細佬係我阿叔。」呢句嘢阿叔（謂語）嘅概念已經包含咗「我阿爸嘅細佬」（主語）嗰度。
「所有嘅單身漢都係未婚嘅。」呢句嘢屬於分析，因為單身漢定義上就係指未結婚嘅成年男人。
「有心臟嘅生物冚唪唥都有腎臟。」呢句嘢屬於綜合，有心臟嘅生物定義上係有心臟同埋有生命（生物 = 有生命嘅嘢）嘅，但個定義唔肯定包含有腎臟。
「我阿爸嘅細佬超重。」呢句嘢屬於綜合，因為阿爸嘅細佬定義上唔包含超重。
不過康德呢種分法唔係個個哲學家都贊同：因為自然語言成日有含糊嘅情況，所以亦都有學者否認語義分析命題與綜合命題之間有得明確噉劃分，或者直程否認分析-綜合區別。另外，亦有學者認為應該以連續嘅命題序列代替傳統對分析與綜合嘅截然兩分[未記出處或冇根據]。

對比先驗後驗
睇埋：先驗同後驗
康德喺佢本名著《純粹理性批判》（德文：Kritik der reinen Vernunft；英文譯名：Critique of Pure Reason）度有講到分析-綜合區別同先驗後驗區別之間嘅關係。如果結合兩套分類法，求知者喺求知過程當中會撞到嘅命題，可以分做四大類：
分析 a priori
綜合 a priori
分析 a posteriori
綜合 a posteriori
一般認為，分析 a posteriori 係自相矛盾嘅，所以分析命題全部都屬 a priori，不過綜合命題就可以分兩種：
綜合 a priori：一個成日畀人引用嘅例子係「兩點之間最短嘅距離係直線」，好似呢句命題噉嘅好多數學知識，都涉及「由現有概念度推理出新知識」嘅過程，所以唔係齋係講個概念定義上有嘅特徵－即係話呢啲命題屬於綜合；但同時呢啲命題又往往唔使對現實做觀察就可以得知。
綜合 a posteriori：「佐治五世由 1910 年去到 1936 年在位。」（典型啲人講到「後驗命題」即刻會諗起嗰類命題）

概念史
睇埋：純粹理性批判
休謨已意識到呢樣嘅分別，但呢種分別係康得清楚地提出嘅，後來由弗雷格（Frege）畀出咗更明確嘅形式。維特根斯坦喺佢嘅《邏輯哲學論》中指出分析式陳述冇表達任何觀點，都就係冇告訴人們新嘅東西。雖然佢哋唔需要證實，佢哋都唔具有知識性。
會展站

會展站（英文：Exhibition Centre Station）係一個港鐵站。個站設喺地底，有兩層島式平台、一層大堂。會展站嘅定址設喺會展站巴士總站（舊時叫灣仔碼頭巴士總站）地底。
根據沙中綫方案，個站本來會響2019年同東鐵綫過海段一齊起好。後來押後到2022年第一季，喺2022年5月15號正式啟用。

樓層
根據2007年7月運輸及房屋局提交嘅沙中綫合併方案，會展站將以綜合轉車站嘅方式發展，唔似得以往嘅方案，以兩個獨立車站嘅形式興建。車站設喺原灣仔碼頭公共運輸交匯處地底，將軍澳綫同東鐵綫月台將以上下兩個島式月台分佈，但唔會提供跨月台轉乘。不過，根據港鐵喺2009年6月公佈嘅方案，會展站將會設有跨月台轉乘設計。
U1
天橋
出口往香港會議展覽中心

車站藝術
會展站設有3個藝術品，其中上下兩層月台嘅預留月台圍版設置呜《東鐵超越一百年，邁向下一個世紀》嘅歷史圖片展，以紀念建設100年嘅鐵路伸延至港島，而近下層月台嘅中央位置會展出港鐵2018年1月建造車站時所發現嘅戰時炸彈，名為《戰爭遺跡》。站內牆身亦有本地藝術家梁志和創作嘅車站藝術品《水記憶》，由約1200幅喺唔同時間拍攝嘅維港水面相片組成。
銅鑼灣站

銅鑼灣站（粵拼：tung4 lo4 waan1 zam6或者tung4 lo4 waan4 zam6；英文：Causeway Bay Station）係香港灣仔區東角一個港鐵港島綫嘅鐵路站。值得留意嘅係，呢個站其實喺東角同鵝頸（南大堂），個站起咗之後，東角同鵝頸畀好多人誤叫「銅鑼灣」。
銅鑼灣站係一個地底車站，喺軒尼詩道同埋記利佐治街地底，設有上下兩個側式月台，都裝有月台幕門，喺1985年5月31號啟用。

車站大堂
銅鑼灣站一共有三個唔相連嘅車站大堂──位於銅鑼灣廣場一期地底嘅西大堂、位於崇光百貨地底嘅東大堂同位於時代廣場地底嘅南大堂。呢三個部份喺非收費區並唔互通，所以乘客出閘都要非常小心，否則就要離開車站、行一大段路到原來正確嘅出口。

車站商店及自助服務
銅鑼灣站內提供唔同類型嘅商店畀乘客買嘢或者食嘢，例如有7-Eleven便利店、餅店、咖啡店、書店、花店、恒生銀行同DHL等零售業同埋其他服務商店。此外，銅鑼灣站亦有唔少自助服務設施，包括恒生銀行及中銀香港嘅自動櫃員機、自動售賣機、自動照相機等。
喺互聯網服務上，大堂同月台都設有免費由電訊盈科提供嘅Wi-Fi熱點，乘客可以喺等車嗰陣透過手提電腦或個人數碼助理（PDA）上網。同時，喺西大堂嘅收費區設有「iCentre」免費上網服務設施，畀乘客瀏覽網上資訊。
另外，港鐵喺南大堂及東大堂嘅非收費區各設有2部「e分鐘著數」機，畀乘客買網上服務同埋享用港鐵友禮會嘅會員優惠。

車站月台
銅鑼灣站位於軒尼詩道和記利佐治街地底，設有上下兩個側式月台，都裝有月台幕門。1號月台（港島綫往柴灣方向）喺上層，而2號月台（港島綫往堅尼地城方向）喺下層。

利用狀況
銅鑼灣站響香港灣仔區銅鑼灣軒尼詩道同記利佐治街地底，係港島區一個大型及重要嘅購物區。鄰近設有多個大型購物商場、緊貼潮流商店同跑馬地住宅區，因此每日有唔少乘客出入該站，係成個鐵路系統第二繁忙嘅車站，僅次於尖沙咀站，亦係港鐵港島綫17個車站中人流最多同最繁忙嘅車站。
喺每年嘅大除夕，由於有眾多人流用呢個站去時代廣場睇倒數，因此會出現車站人流擠逼嘅情況，而需要封閉本站A出口。
另外，該站至灣仔站之間設有一條側綫。每當港島綫灣仔站出現故障時，往堅尼地城方向嘅下行綫列車將會以該站作為臨時終點站。屆時，去灣仔站至堅尼地城站的乘客要轉其他交通工具前往。而過海嘅乘客則必須改用北角站轉車，經東區海底隧道過海前往九龍及新界。
集成中心設有適用於該站嘅港鐵特惠站，為使用成人八達通卡嘅乘客提供港幣2元車費回贈。

車站啟用及命名
銅鑼灣站喺設計嗰時中文名係訂為「鵝頸橋」，後來改以附近另一個地方名銅鑼灣命名。銅鑼灣站喺1985年5月31號同港島綫金鐘至柴灣段一齊啟用。

時代廣場（南大堂）
内文：時代廣場 (香港)
喺銅鑼灣站起嗰時，其實早已規劃喺車站南面開設另一個車站出口，方便乘客通往跑馬地馬場一帶，但基於興建難度問題，因此喺1985年通車時，車站只設有東大堂同西大堂。直至1994年時代廣場落成之後，A出口同南大堂先正式開放。
位於時代廣場A出口（南大堂）

沙田至中環綫
内文：沙田至中環綫、銅鑼灣北站同維園站
根據《鐵路發展策略2000》嘅沙田至中環綫計劃，沙中綫若採用「維園方案」，將會起「維園站」接駁銅鑼灣站。該計劃喺政府決定採用「會展／金鐘方案」嗰時同時取消。九廣鐵路公司喺2004年沙中綫方案亦建議起「銅鑼灣北站」，並以長約240米嘅行人隧道連接銅鑼灣站。運輸及房屋局喺2007年發表嘅沙中綫合併方案決定唔起銅鑼灣北站，有關計劃亦因而取消。

地下商店街
政府同港鐵公司研究緊《銅鑼灣站地下行人通道計劃》，擬擴建並翻新現有嘅東大堂，發展地下商店街，貫穿軒尼詩道以及怡和街一帶地底。同時新大堂會起5個新出入口（E1至E5），藉以疏導銅鑼灣區地面同車站大堂嘅繁忙人流，工程預計喺2012年完工。工程完成之後，原有嘅E出口將會被取消同拆卸。

地下行人通道
據《星島日報》報導，政府將喺全長150米嘅勿地臣街地底（A出口），開闢一條行人通道，打通港鐵銅鑼灣站至跑馬地馬場嘅「地下經脈」，以減少跑馬地區市民人車爭路造成嘅傷亡個案。
天后站

天后站（粵拼：tin1 hau6 zaam6；英文：Tin Hau Station）係香港一個鐵路站，喺港鐵港島綫之上。個站喺銅鑼灣東側，維多利亞公園東面，高士威道至英皇道地底。個名係因為附近有間銅鑼灣天后廟而得嚟嘅。喺個站起咗之後，銅鑼灣呢部份，亦都畀人誤叫「天后」。其實個站附近就係銅鑼灣街市。

車站大堂
天后站係一個地底車站，共設有10條扶手電梯。其中8條連接大堂同各月台，其餘2條則往返車站大堂同A出口。2005年12月更整多1部升降機，方便乘客來往大堂同月台。另外，為節約能源，本站嘅10條扶手電梯中會有5條喺非繁忙時間期間暫停使用。

車站商店同自助服務
而家，天后站共設有3間車站商店，包括OK便利站、美心西餅同恒生銀行。另外，天后站更設咗自動售賣機、恒生銀行同埋中銀香港嘅自動櫃員機（入閘後）以及香港郵政郵箱服務。

車站月台
天后站設有2個疊埋嘅側式月台，1號月台喺2號上面，設有月台幕門。由於大堂集中於車站中間，所以各月台設有3條通道往返扶手電梯及升降機嘅位置。
天后站1號月台全景圖（往柴灣方向）

接駁交通
喺天后站起嗰時，早已喺車站上蓋物業預留位置起公共運輸交匯處，方便乘客轉其他交通工具往返寶馬山等周邊地區。由於天后站屬於銅鑼灣嘅一部分，而銅鑼灣亦有其他總站，因此巴士總站做「銅鑼灣（天后）」以免混淆。
電車
城巴：
E11 - 銅鑼灣（天后） ↔ 航天城
E11A - 銅鑼灣（天后） ↔ 航天城（經東涌北）
E11B - 銅鑼灣（天后） ↔ 東涌（滿東邨）
其他路線：2、2A、2X、5B、5X、8、8H、8P、8X、10、15B、19P、23、25、25A、38、42、63、65、72、72A、77、81、592、A11、N8、N8P、N8X、N72、NA11
過海隧道巴士：
307P - 銅鑼灣（天后） ↔ 大埔（汀太路）
914 - 銅鑼灣（天后） ↔ 海麗邨
948 - 銅鑼灣（天后） ↔ 長安邨
968、P968 - 銅鑼灣（天后） ↔ 元朗（西）
其他路線：102、103、106、108、112、116、170、307、601、601P、603、603A、619、619X、671、673、678、679、680、680B、680P、680X、681、681P、690、690S、N122、N170、N182、N307、N368、N373、N619、N680、N691
專線小巴：
39M - 天后站 ↔ 漁安苑
49M - 天后站 ↺ 寶馬山（八達通轉乘優惠）
其他路線：56、69

利用狀況
由於天后站附近多數係住宅，除咗返工放工同返學放學繁忙時間外，平日較少人使用，係港鐵港島綫17個車站中人流較少嘅車站。由於呢個站同炮台山站非常接近，部分服務範圍同炮台山站重疊，乘客可以選擇用炮台山站或天后站，呢個亦係天后站客量偏低嘅間接原因。
然而，當維多利亞公園有大型活動（例如年宵市場及大型遊行）時，該站會有大量人流，甚至要實施人潮管制措施先至可以應付。2003年嘅七一遊行出發時間前後，因為大批市民搭地鐵前往維園集合，天后站曾經出現大型混亂。
此外，由於本站近住銅鑼灣 (天后) 巴士總站同埋銅鑼灣 (摩頓台) 巴士總站，因此該站亦有元朗、屯門、九龍西及港島南區居民及山頂嘅遊客搭巴士到呢個站轉港鐵港島綫。

早期系統同港島綫（1967-1985）
1967年，地鐵規劃港島綫初稿中，呢個站係叫做「銅鑼灣站」，位置喺油街一段英皇道，以及七海商業中心嘅地底，同而家炮台山站位置相約。1980年，地鐵對港島綫嘅規劃作出更改，將原本嘅銅鑼灣站一分為二，稱為域多利同炮台兩站。其中新增嘅域多利站位於銅鑼灣裁判署地底。兩站其後再分別改名做天后站及炮台山站，並喺1985年5月31號啟用。
銅鑼灣裁判署係一座富有殖民地色彩嘅建築。因應天后站工程，呢座樓要被拆毀。並喺1986年1月重建為栢景臺。

車站建築方式
車站承建商係日本熊谷組，售票大堂及月台隧道先後於1982年5月及9月開始動工。上層東行隧道以隧道盾挖掘建造；而下層西行隧道就用咗新奧地利隧道建造法，係首次使用呢種建造技術。兩者都係喺加壓環境下進行。

第二啲嘢
Twins唱嗰首《下一站天后》，歌詞提及上一站銅鑼灣站嘅地區建設，但以天后站為目的地。
鑽石山站

鑽石山站（英文：Diamond Hill Station）係港鐵觀塘綫同屯馬綫嘅地下鐵站，喺香港黃大仙區大磡，係最近大老山隧道嘅鐵路站，同附近嘅荷里活廣場相連。全個站用黑色做主要色調，並用銀色石塊點綴，代表鑽石。

東九龍綫預留結構
内文：東九龍綫 (舊)
1970年，喺《香港集體運輸系統》研究報告中，擬建嘅東九龍綫將會喺鑽石山站同觀塘綫交匯。而1975年，「修正早期系統」列明要鑽石山站預留結構用作東九龍綫擴建之用，因此出現咗預留大堂同月台。研究報告預期東九龍綫興建之後，客量會大增，到時舊有嘅鑽石山站大堂將不勝負荷，所以大堂東南面早已興建大堂嘅擴充部份。而預留大堂工程並未完成，基於安全同保安理由不作開放。
根據「修正早期系統」嘅資料東九龍綫有路軌直接前往九龍灣車廠，用嚟調度列車。因此鑽石山站除咗四條主綫路軌，亦有一條中央路軌，由東九龍綫同觀塘綫共用，為東九龍綫供應列車，亦有助列車轉綫之用。鑽石山站中央路軌同時亦連接彩虹站中央路軌，配合東九龍綫特殊軌道配置。
另外，因為中央路軌由東九龍綫同觀塘綫共用，亦有助兩綫開出聯合特別班次。當往油麻地方向嘅觀塘綫列車駛入鑽石山站中央路軌後，可掉頭駛入東九龍綫嘅主綫前往港島林士站。現時，有關中央路軌用作觀塘綫往黃埔方向路軌，而月台島亦闊過正常。
喺「修正早期系統」通車時，隧道牆壁出現預留月台嘅平台基座、行車隧道旁有機房嘅預留空間、月台及大堂東面亦設有扶手電梯預留空間，有關預留大堂初期只係用圍欄封閉，後來改用圍板封閉。2000年代，港鐵（當時為地鐵經營）為咗改善車站環境，為鑽石山站加設車站商店，預留大堂附近加設商店同廣告燈箱，但保留後面預留大堂。雖然舊有圍板被改做白色人造纖維板，但喺廣告燈箱下面嘅空隙亦能清楚見到有關預留大堂。
隨住港鐵沙中綫計劃作出修訂，預留結構將唔會用到。

利用狀況
車站開幕初期，人流一直偏低，返工時間以外人流更冷清。大老山隧道啟用之後，部份沙田區同大埔區嘅公共巴士開始途經此站，人流開始有所增加。當此站上蓋物業星河明居同大型商場荷里活廣場開幕，使用情況已經大大改善。加上屯馬綫喺2020年2月14號通車後，新界東部及北部居民可以用此站轉觀塘綫往返九龍東部，預料本站客流量會進一步上升，並有助分流九龍塘站嘅轉車客流。

車站歷史
鑽石山本身只係一個石礦場，並唔係山名，更冇出產過鑽石。「鑽」本身係動詞，而「石」先至係名詞，代表呢度係個石礦場。一般人相信，係港英政府嘅錯譯。所以「鑽石山」英文畀人錯譯做「Diamond Hill」而唔係「Rock Digging Hill」。約定俗成之下，鑽石山站英文名叫做「Diamond Hill Station」。

沙田至中環綫
内文：沙田至中環綫
港鐵沙田至中環綫喺鑽石山設站同觀塘綫交匯。根據九廣鐵路公司2005年提交嘅沙中線最終方案擬稿，九鐵鑽石山站將會以一條轉乘通道接駁地鐵（觀塘綫）鑽石山站。隨住兩鐵合併，運輸及房屋局喺2007年7月提出將鑽石山站發展成綜合轉車站，擴建原有車站，容納觀塘綫同沙田至中環綫。
九廣鐵路公司亦曾經建議用旅客捷運系統連接鑽石山站同埋慈雲山，但喺合併方案下，慈雲山同鐵路嘅連接將改以其它方式。2008年2月，政府亦建議用升降機塔同自動步行通道連接車站同慈雲山。此外，政府同埋鐵路公司亦正研究喺鑽石山站附近嘅前大磡村用地起沙中綫車廠。

新建號月台
屯馬綫往烏溪沙（右邊車門開啟）
根據兩鐵合併初期嘅方案，鑽石山站大堂會用東九龍綫預留部份嘅大堂進行擴建，月台部份亦會用東九龍綫預留結構，包括而家行車綫兩側嘅預留月台，向南北方向起兩個島式月台。東西綫列車會用第一同第三條軌道，而觀塘綫列車會用第二同第四條軌道。到時觀塘綫往調景嶺方向，列車兩面車門都會打開，可同時轉乘東西綫兩個方向嘅列車；而東西綫往烏溪沙方向亦可以轉觀塘綫兩個方向嘅列車。鑽石山站將會係香港首個可以喺同一層轉兩個方向列車嘅車站。然而，東西綫去屯門方向轉觀塘綫往何文田/黃埔方向，或以相反方向轉乘嘅話，將要用扶手電梯經大堂轉車（又或者捐中間嘅列車去到對面月台）。
原本往油麻地方向月台會改建畀東西綫列車往烏溪沙方向用，觀塘綫往黃埔方向嘅列車會用新起嘅隧道，由彩虹站駛往新起嘅月台，再返返現時嘅行車綫往黃大仙站。東西綫列車喺鑽石山站嘅行駛方向以左上右落排列，即係同香港大多數鐵路路綫一致，但有別於而家嘅馬鞍山綫，亦唔符合馬鞍山綫原先嘅設計。

屯馬綫往屯門
港鐵響2009年12月1號喺黃大仙區議會交通及運輸事務委員會中決定採用九龍塘站嘅轉乘方法，並放棄跨月台轉乘，以便減低工程風險同埋對地區嘅滋擾，需要實施嘅交通改道措施嘅規模會比較細。東西綫列車喺鑽石山站嘅行駛方向會以而家馬鞍山綫嘅左落右上排列，直至宋皇臺站同土瓜灣站兩個車站嘅雙層側式月台後，喺何文田站回復以左上右落排列。而大堂會喺前大磡村地底進行擴建以應付人流同轉車所需。
恆安站

恆安站（粵拼：hang4 on1 zaam6；英文：Heng On Station）係港鐵屯馬綫一個架空車站，喺馬鞍山恆安邨附近。

車站樓層
恆安站夾喺西沙路中間，架空喺大堂上面，有兩個月台，月台呈島式排列。月台容納到8卡車，初時冇閘門，後來加返。
P月台

車站出口
恆安站北面係頌安邨同錦豐苑，東面係恆安邨同錦鞍苑，而西面就係觀瀾雅軒同聽濤雅苑。車站南北都有閘機，方便唔同方向嘅乘客出入。
A - 聽濤雅苑
聽濤雅苑、天宇海、觀瀾雅軒、馬鞍山循道衛理小學、海典灣、啟新書院
設有斜道往返地面
B - 恆安邨
恆安邨、青年會書院、潮州會館中學、錦鞍苑、馬鞍山信義學校、保良局胡忠中學、耀安邨、欣安邨
設有斜道往返地面
C - 錦豐苑
錦豐苑、陳震夏中學、宣道會台山陳元喜小學、頌安邨、錦禧苑、馬鞍山遊樂場、馬鞍山運動場、馬鞍山聖若瑟小學、天主教聖方濟堂
設有斜道往返地面

利用狀況
恆安站位於西沙路嘅開頭，出入嘅多數係恆安邨、欣安邨、錦鞍苑、聽濤雅苑、觀瀾雅軒嘅住客，亦有唔少喺附近嘅頌安邨同埋錦豐苑居民用呢個站搭屯馬綫。

歷史
兩鐵合併前嘅月台（2004年12月）
恆安站於2004年12月21日隨馬鞍山鐵路通車同日正式啟用。
恆安站外觀（2008年8月）

月台擴建工程及加設月台閘門
在車站啟用初期，月台只有約4至5卡長度，其餘部分會於沙中綫興建時擴建，現時擴建工程已經完成；另外港鐵亦於2017年在本站加設月台閘門。
月台擴建部份（2016年5月）
1號往大圍嘅月台,加設月台閘門（2017年3月）
2號往烏溪沙嘅月台,已裝置月台閘門（2017年3月）
1號往大圍嘅月台（2020年2月14號,屯馬綫一期前）
2號往烏溪沙嘅月台（2020年2月14號,屯馬綫一期前）
1號往啟德方向嘅月台（2021年6月27號,屯馬綫前）
2號往烏溪沙方向（2021年6月27號,屯馬綫前）
大水坑站

大水坑站（粵拼：daai6 seoi2 haang1 zaam6；英文：Tai Shui Hang Station）係港鐵屯馬綫一個架空車站，喺沙田東北大水坑一帶，靠近大水坑村、富安花園同錦泰苑。大水坑站因為喺大水坑而得名。由於車站響富安花園對面，所以喺馬鞍山鐵路啟用之前曾命名富安花園站。

車站結構
大水坑站喺馬鞍山路中央地面，站分兩層，大堂喺天橋上面，月台架空喺大堂上面。月台有兩個，以島式排列，月台可以容納到八卡車，。大堂同月台層之間有升降機同電梯，方便乘客。此站係屯馬綫唯一一個月台彎曲嘅車站。

車站樓層
大水坑站夾喺西沙路中間，架空喺大堂上面，有兩個月台，月台呈島式排列。月台容納到8卡車，初時冇閘門，後來加返。
P月台

車站出口
大水坑站東面係富安花園同大水坑村，西面係錦泰苑同曉峯灣畔。車站得南面有閘機，通去行人隧道同兩個出口，乘客一定要用行人隧道離開個站。
A - 錦泰苑
錦泰苑、恆秦路、喜秦街、嘉華星濤灣、曉峯灣畔、嵐岸、聖公會馬鞍山主風小學、德信中學、沃秦街
設有斜道往返地面
B - 富安花園
富安花園、亞公角街、單車公園、恆信街、恆德街、九龍城浸信會禧年小學、馬鞍山崇真中學、沙田漁民新村、大水坑村
設有斜道往返地面

利用狀況
大水坑站喺馬鞍山南面，出入嘅多數係錦泰苑、富安花園、大水坑村、曉峯灣畔嘅住客，亦有附近學校嘅學生用呢個站搭屯馬綫。乘客主要用屯馬綫去到馬鞍山市中心，經大圍站轉東鐵綫、或經鑽石山站轉觀塘綫出市區。
基隆茶餐廳

基隆茶餐廳係香港九龍深水埗區一間茶餐廳，有兩間舖：一間喺深水埗北河街141號，恒貞大押嘅舊當舖樓下；另一間喺太子界限街24號地下。
因為老闆不時關注社區基層、幫助有需要嘅人，又高度支持香港反送中運動，所以被視為黃店，但亦因為咁受到一啲親中派媒體嘅攻擊。

香港反送中運動期間
喺反送中運動期間，老闆Cat姐喺餐廳內貼咗唔少聲援運動嘅標語，更加去到現場發放物資。佢又話要保護年青人，批評香港警察對年青示威者嘅警暴行為。
亦因為咁，基隆茶餐廳受到一啲親中派媒體嘅攻擊，另外喺新冠肺炎疫情初期，佢哋嘅店主同食客亦俾警察、食環針對，進行多次巡查。但係警察巡查基隆茶餐廳後就無巡其他食肆，有食客就質疑警方同食環署咁多人擠埋一齊入嚟，反而增感染風險。

外賣盆菜質素被KOL雪姨攻擊
内文：容可兒 § 評論盆菜事件
基隆茶餐廳喺2022年初曾經推出外賣盆菜，但遭到KOL雪姨大力批評。由於雪姨將基隆茶餐廳嘅盆菜同兩間酒店嘅出品相比，好多人唔認同呢個比較，結果引來好多人對雪姨嘅批評。
碧岳八世

碧岳八世（Pius VIII，又譯庇護八世，1761年11月20號—1830年11月30號）係羅馬天主教第253任教宗，1829年到1830年在位。
素兒卡維斯

素兒卡維斯（Zoë Isabella Kravitz，1988年12月1號—）係美國一個女演員同模特兒。
內景唐人街

《內景唐人街》（英文：Interior Chinatown）係2024年美國電視劇，改編自同名小說，由Hulu製作並喺Disney+上架，由香港出世嘅美籍華裔演員歐陽萬成領銜主演。套劇有唔少華裔演員同廣東話對白。
莊·羅拔·奧士邦

莊·羅拔·奧士邦（英文：John Robert Osborn，又譯奧士本；1899年1月2號—1941年12月19號）係一位喺英國出世嘅加拿大軍人。

生平
香港公園裡面嘅奧士邦紀念銅像
奧士邦係英國諾福克郡出世，一戰期間效力過英國海軍，參加過1916年宇德蘭海戰。後來佢移居加拿大，1933年加入加拿大陸軍。
香港保衛戰爆發之後，奧士邦同佢服役嘅加拿大陸軍溫尼辟擲彈兵團第一營被英軍司令部派往香港，支援當地嘅駐港英軍。1941年12月19號朝早，一營A連同D連嘅士兵喺畢拿山同日軍正面交鋒，死傷慘重，被迫後撤。奧士邦同佢嘅手下嘅火力掩護，為大部隊搶到寶貴嘅撤退時間。但係到徂當日下晝，A連就被日軍完全分割包圍。日軍猛咁對加軍擲手榴彈，奧士邦執得返其中幾粒手榴彈擲返去日軍道。最後當佢發現有一粒手榴彈佢已經無機會擲走嘅時候，佢一邊大聲警告同僚，一邊成個人撲徂上粒手榴彈上面。最後手榴彈爆炸，奧士邦以身殉職。
由於奧士邦捨身成仁嘅事蹟，佢殉職之後被加拿大追授維多利亞十字勳章。

身後紀念
香港公園有一座奧士邦紀念銅像；
衛奕信徑靠近奧士邦殉職地點嘅地方有一塊紀念銘牌；
九龍東軍營嘅舊名「奧士本軍營」來自奧士邦；
西灣國殤紀念墳場嘅紀念牆上面有奧士邦個名；
追授畀奧士邦嘅維多利亞十字勳章，宜家喺渥太華嘅加拿大戰爭博物館展出；
Historica Canada製作嘅《加國歷史一分鐘》（Heritage Minutes）專門有一集介紹奧士邦。
手機見鬼

《手機見鬼》（英文：Haunting Call），係2024年上畫嘅港產片，由林明禎、陳苡臻、譚淇淇、陳星妤主演，彭發執導。套戲係用手提電話做題材嘅鬼故。套戲出埠去泰國曼谷同臺灣臺北拍，全程用手提電話拍。
陳苡臻

陳苡臻（Jessica Chan，1996年6月2號—），係香港女模特兒同演員，2020年畀游學修睇中邀請加入佢個Youtube頻道「試當真」演出，逐漸畀人認識。

簡歷
陳苡臻中學讀真光女書院，2018年香港城市大學工商管理學士畢業，主修金融，畢業後做過兩年全職公共關係工作，2020年辭工後投入幕前演出，之後憑住YouTube頻道「試當真」嘅演出而畀網民留意。2021年佢有機會參演台慶單元劇《YOLO的練習曲》入面其中一位女主角。
華林寺站

華林寺站（粵拼：waa4 lam4 zi2 zaam6；英文：Hualinsi Buddist Temple Station）係廣州地鐵8號綫嘅車站，2020年11月26號開放，喺荔灣區康王中路同埋長壽路嘅交界（錦綸會館同西來初地附近）。
呢個站亦係距離上下九步行街最近嘅地鐵站。尤其係E出入口距離上下九步行街淨得350m到。

樓層
呢個站一共有4層樓嘅地下區域，其中地下1樓係站廳，有票務設施，客務中心同商鋪、安檢設施；地下2樓同地下3樓係設備區；地下4樓係8號綫嘅月台。佢雖然冇休息室，但係有廁所同母嬰室，其中男廁喺月台中間，而女廁同母嬰室喺月台北邊。

站廳
呢個站嘅中間部份係收費區，四圍都俾免費區嘅行人通道圍住。收費區入面有好多扶手電梯同樓梯、專用𨋢往返月台都得。車站南北兩邊同中間部份嘅配色都唔同，其中南北兩邊係純白，中間部份係黑白漸變。

月台
呢個站有1個比較闊嘅島式月台，喺康王中路地底。不過佢爲咗唔影響康王中路嘅地面交通同考慮到呢個站有好多客流上落，所以佢嘅闊度同6號綫如意坊站差唔多咁闊；加上線位要符合康王路嘅走位，所以發現月台都係曲面。

商舖同自助服務
呢個站得好少自助服務設施。
商舖

出入口
華林寺站冚唪唥嘅出入口B出入口B出入口 C1出入口C1出入口 C2出入口C2出入口 D出入口D出入口 E出入口E出入口
呢個站夾埋有5個出入口，分別係B、C1、C2、D，E。雖然喺呢個站嘅五個出入口之間往返都唔使安檢，但係站廳北邊嘅免費區通道範圍列入咗安檢位，冇得直接穿過。

注意： 喺晚黑最後一班車開走之前嗰5分鐘之內 唔畀入閘坐車（包括埋買車飛）。

規劃
其實呢個站最先喺1997年嘅《廣州市城市快速軌道交通線網規劃研究（最終報告）》講嘅方案A入面嘅4號綫（唔係而家嘅4號綫）嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面。不過嗰時舊荔灣區中部要搞條主幹道規劃，呢個站淨得個講，嗰時攞咗最早期嘅8號綫確定規劃——淨去到文化公園為止。
隨住無耐，呢個站考慮因為支持舊荔灣中部冇地鐵同解決同德圍一帶出行成日華山一條路嘅情況，而確定成爲8號綫北延段一部份，最後重定名做華林寺站。不過英文站名用嘅係廣州地鐵自行翻譯嘅Hualinsi Buddhist Temple。

施工
呢個站喺2016年4月25號正式逳手起，直到2018年10月7號封頂主體結構，重要喺2020年3月31號成功實現送電行爲。2020年9月30號先至將三權轉交畀地鐵。

開通
2020年11月26號，由於8號綫二期北延工程淨低部份正式開通，呢個站亦正式開放。

利用狀況
華林寺站係距離上下九步行街最近嘅地鐵站。雖然平時客流唔多，但係一到上落班高峰同節假日出行時，呢個站嘅客流程度非常之火爆。

文化裝飾
月台牆面嘅圓形撈稿裝飾
站廳內嘅樹葉裝飾
站廳嘅古裝飾擺設
華林寺站係8號綫北延段其一文化站。喺月台一帶，牆面中間主要用咗黑白兩色點陣漸變重印咗葉脈同圓圈撈稿，南北兩邊配白玻璃牆面；柱身裝飾同1號綫黃沙站同楊箕站一樣，都係用白色大理石裝修。
蔡思韵

蔡思韵（粵拼：coi3 si1 wan5，英文：Cecilia Choi Sze-wan，1994年7月23號—），香港女演員、模特兒，2017年參演ViuTV電視劇《短暫的婚姻》而出名，2020年憑電影《幻愛》攞到香港電影評論學會大獎（中文：香港電影評論學會大獎）最佳女演員獎。

簡歷
蔡思韵喺香港兆基創意書院（中文：香港兆基創意書院）畢業後，入讀臺灣嘅國立臺北藝術大學戲劇學院戲劇學系，2016年畢業。讀書時期已經有做兼職模特兒。
蔡思韵除咗參演香港影視作品之外，因為喺臺灣生活過，識流利國語，所以亦有機會參演臺灣影視作品，比較出名嘅係2019年臺灣電影《返校》。
唐詩詠

唐詩詠（原名唐思盈，英文：Natalie Tong，1981年5月3號—）係香港女演員，香港出世。佢2003年加入無綫電視到2022年。有演過電視戲，亦有拍廣告同電影。佢同楊洛婷係圈中閨蜜。

演出
呢個表唔完整，歡迎加料。

廣告及代言
呢個表唔完整，歡迎加料。
英國邊忽好

《英國邊忽好》（英文：UK OK）係一套由好好制作製作嘅遊埠節目，由唐詩詠主持。節目由2024年3月25號到4月5號，逢禮拜一到五 20:30-21:00，喺香港有線寬頻開電視嘅HOY TV首播。節目會介紹英國旅居好同唔好嘅範疇。
就是青春

《就是青春》（英文：YOUniverse）係一套由好好制作製作嘅選秀真人騷節目，由陳柏宇、葉巧琳、曾樂彤、黃靜藍主持，2022年10月8號到11月5號逢禮拜六20:00-21:30喺香港奇妙電視嘅HOY TV播出，每集個半鐘；之後同年11月28號到12月16號改做逢禮拜一到五22:30-23:00播出，每集半個鐘；決賽喺同年12月18號禮拜日21:00-23:00現場直播。節目係奇妙電視頭一個選秀真人騷節目，2021年開始籌備，由千幾位參賽者入面揀出18個入圍者，進行一系列嘅培訓，再進行比試。呢場比賽最後由洪韻騏、張鈊貽同康志維分別攞到冠、亞、季軍。

分組同晉級歷程
學員按住年齡分成三組：A組係18歲或以下；B組係19-23歲；C組係24歲或以上。另第16集有3位Uplive挑戰者中途加入「踢館」。

首播日子兩度延後
2022年8月16號，電視台為《就是青春》開記者會，公佈將會喺9月24號禮拜六首播，但到9月中旬，改為10月2號禮拜日21:00-22:30首播，再到9月29號距離首播日唔夠一個禮拜，第二度延後到10月8號禮拜六20:00-21:30首播。

收視欠佳惹停播疑云
根據《明報》攞到嘅收視報告，《就是青春》頭四集嘅電視直播收視分別係0.7點、0.6點、0.5點、0.3點，即係第四集得返約莫2萬個觀眾。播完第5集之後，第6集並未有安排喺下一個禮拜六播，畀人質疑係咪已經腰斬咗，之後電視台解釋話係調整播映時段，之後由11月28號開始繼續播返。

調動時段無助收視
調動時段後，《明報》再攞到嘅收視報告，指出《就是青春》調動時段後嗰個禮拜平均收視0.2點，其中一日平均收視更只得0.1點，亦即係唔夠1萬個觀眾。

節目調動
2022年12月6號：由於配合江澤民哀悼日，節目臨時安排停播，改為重播《江戶之謎》；第15集順延到12月10號禮拜六同一時段播。
蔡近翰

蔡近翰（粵拼：coi3 gan6 hon6；英文：Zoe；1987年5月12號—），中國音樂製作人、米哈遊音樂總監。佢喺浙江傳媒學院畢業。
西澳洲日

西澳洲日（英文：Western Australia Day），之前叫做建立日英文：Foundation Day） ，係西澳洲嘅公眾假期。每年6月嘅第一個禮拜一紀念喺1829年天鵝河殖民地嘅建立。另外，因為已經要為西澳洲日慶祝，西澳洲就唔似其他澳洲嘅州份咁慶祝6月嘅英女皇壽辰，而係改為9月或者10月慶祝女皇壽辰。

背景
英國皇家海軍戰艦挑戰者號（HMS Challenger）喺上尉查理斯．菲萬濤（ Charles Fremantle）嘅指揮下，喺1829年4月25號喺花園島附近停泊。菲萬濤之後喺5月2號正式將澳洲西部地區宣告為屬於英國管轄。另外，商船柏蜜莉雅號（Parmelia）運載住呢個新殖民地嘅行政官，即係副總督詹姆士．史達領，以及其他官員同平民，喺5月31號晚駛近，並喺6月1號睇到海岸。最終喺6月6號，喺高斌海峽（Cockburn Sound）拋錨。另外，載住英國陸軍駐軍士兵嘅戰艦硫磺號（HMS Sulphur），就喺6月8號抵達。史達領最後喺6月11號正式宣布建立天鵝河殖民地。  載住更多平民移民嘅船隻就由8月開始陸續抵達。
而喺8月12號佐治四世嘅壽辰當日，硫磺號船長嘅夫人，海倫娜．戴安思夫人（Helena Dance）暫代艾倫．史達領夫人（Ellen Stirling），斬咗一棵樹來標誌殖民地首都珀斯嘅成立。
1832年，史達領決定每年舉行一次慶祝活動來團結殖民地嘅居民，當中包括移民、原居民以及「主人同僕人」。佢亦決定將紀念日定喺每年嘅6月1號舉行（但如果咁啱係禮拜日，就順延到禮拜一）。呢個日子本來係史達領安排柏蜜莉雅號到達嘅日子，順便表揚皇家海軍喺1794年嘅「光榮六月一號海戰」入面戰勝法國。
其實依個假期喺2011年之前，本來係叫做「建立日」。但喺2012年改名為「西澳洲日」，原因係當時要修改一系列嘅法律去承認原居民先係西澳洲最初嘅居民。
街機

街機（粵音：gaai1 gei1 | 英文：Arcade game），又叫做大檯機（因為體型成部櫃台咁），係嚮公共娛樂場所玩嘅專用遊戲機，源於美國酒吧。
政治聯合

政治聯合係指兩個或者以上嘅國合併成一個政權，有時係「民族統一」或者「國家統一」。
合併方式包括：
合併
併吞
聯邦或邦聯
加入聯邦
混合式聯合

合併
指一個新嘅政權成立，而家嘅政權完全被融合到嗰個新政權。

併吞
指一個或者幾個政權融入到一個而家有嘅政權之中。併吞可以係自願性嘅，但絕大多數係用武力夾硬將其他政權併入自己版圖。

聯邦或邦聯形式嘅統一
指而家有嘅政權繼續存在晌新成立嘅聯邦／邦聯之下。晌國際法之下，聯邦政府係唯一嘅政權；晌國內，聯邦成員重保持存在。

加入聯邦
一個國家加入另一個已存在國家嘅聯邦體系，加入國家晌聯邦內部維持佢法律性地位，對外就以統一國家地位出現晌國際場合。

實例
意大利喺薩丁尼亞王國嘅基礎上統一。1860年3月，中意大利聯合省各成員國（例如托斯卡納大公國）以公投確定併入薩丁尼亞王國。另外，兩西西里王國晌1860年到1861年之間俾薩丁尼亞王國征服。而晌1861年，教宗國嘅絕大部分領土都被併入咗撒丁尼亞王國。睇意大利統一。
羅馬尼亞晌1859年由瓦拉奇公國、摩達維亞公國合併而成，合併當時重附屬於鄂圖曼帝國。1918年，摩爾多瓦民主共和國自願性俾羅馬尼亞併吞；1920年，外西凡尼亞都自願性被併吞（睇特里阿農條約）。而早喺1919年，羅馬尼亞以武力併吞咗匈牙利蘇維埃共和國。
遊埠

遊埠，書面語叫出國旅遊，係為咗休閒同康樂而走去唔同嘅外國地方睇唔同嘅風土人情，玩唔同嘅娛樂設施。遊埠通常係離開本地，去第二啲地方。
由於遊埠一詞係香港五六十年代嘅用語，當時啲人好窮，所以可以遊埠嘅人大都係有錢人，所以帶來富貴嘅意思。同喺現時嘅香港有44%嘅港人有錢可以每年出國旅遊三至五次，平均來講，香港每人每年就出國 11.4 次（當中包埋水貨客）。好少人會話自己去遊埠（因為唔想畀人覺得自己富貴）。
暹粒

暹粒市（高棉文：ក្រុងសៀមរាប，[kroŋ siəm.ˈriəp]）係柬埔寨暹粒省首府，古迹有吳哥窟、大吳哥，佢哋喺暹粒市北部郊區。
暹粒市人口大約20萬人，大部分信奉上座部佛教。

氣候
暹粒市屬於熱帶乾濕季氣候，4至11月係雨季，12月至3月係旱季。

交通
呢節要加長。

機場
暹粒-吳哥國際機場（代號：REP）提供直航航班去曼谷、星加坡、吉隆坡、胡志明市、香港等地。
SOLOYOLO

SOLOYOLO 係一間香港演藝界嘅公司，響2021年創立，其中出名嘅藝人成員包括YouTuber陳麗柔。

名同宗旨
「SOLOYOLO」呢個字眼嚟自“SOLO”同埋“YOLO”兩個字組合而成，其中SOLO喺英文意思係「單獨」，而 YOLO（You only live once） 就係「你只會活一次」嘅意思。
根據間公司嘅網站，兩個字加埋一齊代表旗下嘅每一位團員，都會能夠「獨當一面，為自己去奮力搏盡無悔」[未記出處或冇根據]。間公司主要係幫做演藝事業嘅人去參與同埋管理，例如發展規劃、宣傳、公關、活動策劃同執行等等。
百年孤寂

百年孤寂，書一本，西班牙文小說之一，一九六七年哥倫比亞作家馬紀斯所寫，阿根廷出版。喺西班牙文文學，同世界文學都有一定地位，翻譯咗做四十六種語言，一共賣咗五千萬冊。
故事講某孤城，河洲之中，一家族一共七世，定時遭遇不幸。由開山祖喺深入森林開城，以佢心目中理想國，與世隔絕，到後世與外來交通，到末世到城毁無蹤。

文
西班牙文原名，Cien años de soledad，英文譯名One Hundred Years of Solitude。
另有譯名百年孤獨。
魁人政團

魁人政團（法文：Bloc Québécois）係加拿大嘅一個聯邦政黨。伊個黨最主要嘅政綱就係推動魁北克省從加拿大獨立出去，成為一個主權獨立國。
同其他聯邦政黨唔同嘅係，魁人政團祇會競選魁北克境內嘅75個聯邦議席。從1993年第一次參加大選直到2011年，魁人政團一直囊括到魁北克大多數聯邦議席。但係喺2011年大選裏面，魁人政團遭遇到前所未有嘅慘敗，喺加拿大新民主黨嘅窮追猛打之下，議席由49個跌到剩返4個。
魁人政團最重要嘅盟友係參加魁北克省選嘅「魁人黨」（法文：Parti Québécois）。雖然兩個黨編制唔同，但係經常合作。

政治理念
支持魁北克脫離加拿大獨立。
喺聯邦政壇上面捍衛魁北克人嘅利益。
支持《京都議定書》、同性婚姻以及大麻合法化，反對資助美國國家導彈防禦系統。
支持加拿大出兵阿富汗，但係反對延長駐軍期限；反對喺無聯合國授權嘅情況下出兵伊拉克。
2024年花蓮地震

2024年4月3號上晝7點58分，臺灣花蓮外海發生咗黎克特制7.2級強烈地震，造成至少17人死亡、1100多人受傷。佢係臺灣自1999年集集地震以嚟最嚴重嘅地震，而且喺臺灣全境有多處災情傳出。
2024年能登半島地震

2024年能登半島地震地震後嘅輪島協調世界時2024-01-01 07:10:09規模7.5 Mw（中文：矩震級）7.6 MJMA（中文：日本氣象廳震級）深度10 km（6 mi）（USGS）震央37°29′53″N 137°14′31″E﻿ / ﻿37.498°N 137.242°E﻿ / 37.498; 137.242類型逆斷層型影響地區日本北陸地方損失64億美金（估算）最大烈度震度7IX（劇烈）海嘯1.2 m（3.9 ft）冧山泥有前震5.5 MJMA（中文：日本氣象廳震級）傷亡232人死，1,151人傷，21人失蹤呢篇文章可以喺第啲話維基百科對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page}}。震源嘅位置（USGS）
喺2024年1月1號，16:10JST（07:10UTC）發生咗MJMA7.6級嘅地震，喺離珠洲市嘅北北西大約7公里，位於日本石川縣能登半島。
氣象廳正式將呢次地震定名做令和6年能登半島地震，係繼日本響2011年嘅三一一大地震之後，喺日本海上面錄得超過1.2米嘅津波。
趙又廷

趙又廷（1984年9月25號—）係臺灣男演員，老婆係中國大陸女藝人高圓圓。
陳綺貞

陳綺貞（英文：Cheer Chen；1975年6月6號—）係臺灣民歌女唱作人，出嗰啲碟入邊差唔多所有詞曲都係佢自己創作。佢寫啲歌詞都好清新，比較文藝，對臺灣、中國大陸等地區都好有影響。
盧思位

盧思位（1973年—）係一位中國好出名嘅人權律師，嚟自四川省。佢曾經有份搞過好多單同政治異見人士有關嘅敏感案件，亦都因為咁而出咗名。佢有參與嘅案件包括：六四酒案、成都「四君子」案、12港人案、同埋唔同嘅「煽動顛覆國家政權案」，例如余文生、王藏、覃永沛、同陳家鴻等等。後嚟，佢因為律師工作嘅關係，畀政府吊銷咗佢嘅律師證同埋嚴密咁監控住佢。

律師工作
2020年6月，余文生律師因為煽動顛覆國家政權罪成，畀徐州市嘅中級法院判咗四年監。盧思位律師作為二審嘅辯護人，有份參與辯護嘅工作，而佢亦都有同北京律師藺其磊合作。
2020年8月，有12位香港社運人士畀深圳公安扣押喺鹽田嘅看守所度，盧思位曾經探過佢哋，跟住幫佢哋提供法律援助。喺2021年年頭，四川省嘅司法廳以盧思位違反咗職業操守、同埋喺網上發表言論「對社會產生負面影響」做理由，吊銷咗佢嘅律師執照。盧思位喺12港人案入面做咗喬映瑜嘅辯護人，跟住亦都寫咗篇文叫《關於8.23偷渡案家屬關心嘅幾個問題》，而佢曾經好幾次去過深圳鹽田區嘅看守所度要求會見，不過冇結果。
盧思位係廣西律師覃永沛涉嫌煽動顛覆國家政權案嘅辯護人之一，另一位辯護人係貴州律師李貴生。
盧思位律師係雲南異見詩人王藏嘅辯護人，另一位辯護人係北京律師張磊。

政治壓迫
2017年，盧思位發起公民聯署，呼籲全國人民代表大會成立特別調查委員會，對於「709」系列案件係咪有發生酷刑（例如強迫食藥）嚟做獨立調查。佢建議調查委員會嘅人員，應該當包括律師同埋公民嘅代表，跟住會公開咁調查同埋發表結論。喺2019年12月26號，廈門聚會案發生咗之後，盧思位畀人傳喚同埋威脅，跟住之後唔畀佢出境。
2020年4月24號，盧思位因為搞過廣西律師陳家鴻嘅「煽動顛覆國家政權案」，畀四川嘅司法部門同埋律師協會打壓同處分。
2020年11月3號，成都市青羊區嘅司法局對盧思位律師代理嘅所有案件材料做檢查。
2021年1月4號，四川省司法廳對盧思位開出「行政處罰案件當事人聽證權利告知書」，吊銷盧律師嘅律師執業證。這個係2021年政府對維權律師開出嘅第一張罰單。這份文件嘅標號題係「川司罰告字[2021]第1號」，而入面提到要吊銷個律師執業證嘅理由係因為盧生「在互聯網上多次發表不當言論，時間跨度長，發文數量多，嚴重損害律師行業形象，造成惡劣社會影響」。
2023年7月28號，盧思位原本打算喺泰國搭航班去美國同屋企人團聚，不過喺老撾永珍準備上去泰國嘅火車嘅時候，畀當地嘅差佬拉咗，準備畀老撾嘅政府遣返中國。7月31號，盧思位喺美國洛杉磯嘅太太張春曉發出咗緊急呼籲，要求老撾政府遵守《聯合國禁止酷刑公約》，同時亦都向國際社會求救。到8月1號，全球有68個人權組織都發出咗緊急嘅聯合聲明，要求寮國唔好遣返盧思位。
到2023年9月中，寮國照樣將盧思位遣返返中國，跟住之後押咗喺成都新都嘅看守所，到10月27號攞到保候審，離開咗看守所。喺2024年10月10號下晝，佢再一次畀成都市成華區嘅檢察院以偷越國境嘅罪名嚟告同埋拉佢，跟住同一日再送咗返去成都市嘅看守所度羈押。
魏嘉琳

魏嘉琳（英文：Ngai Kar-Lam Kathleen，1980年10月20號—）係香港女記者。

經驗
《TVB娛樂新聞台》嘅前粵語主播，唔做就去參選2013年《香港小姐》，又做過《動新聞》記者，一度受當地網民、媒體注意。
1933年

1933年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國二十二年
滿洲國：大同二年
越南（農曆）：保大七年十二月初六~保大八年十一月十五
日本
皇紀：2593年
昭和八年
佛曆：2475年~2476年
回曆：1351年9月4號~1352年9月14號
猶太曆：5693年4月3號~5694年4月13號

大件事
1月3號：日軍攻入山海關。
1月30號：威瑪共和國總統保羅興登堡任命希特拉做德國總理。
2月9號：滿洲國政府接收控制範圍內嘅鐵路，包括奉系軍閥、日本呢兩邊控制嘅鐵路，成立滿洲國有鐵路。
2月22號：葡萄牙公佈新憲法，用總統制同埋議會制。
2月27號：威瑪共和國國會大樓畀人放火。
3月3號：臺灣清雲科技大學建校。
3月3號：香港恒生銀行成立。
3月4號：富蘭克林羅斯福就任美國總統，後來成為美國史上唯一連任四屆嘅總統。
3月5號：美國總統富蘭克林羅斯福宣佈嗰日為全國銀行假期，凍結所有金融交易。
3月5號：德國納粹黨喺大選入面攞到44%議席，希特拉獲得組閣權。
3月10號：洛杉磯6.4級地震，死咗百幾人。
3月20號：納粹德國親衛隊最高領袖下令開設首個集中營。
4月26號：納粹德國秘密國家警察成立。
5月10號：親納粹嘅德國學生響應納粹黨號召，喺柏林市內公開焚燒兩萬本被視為違反日耳曼民族精神嘅書。學生用四架大貨車將書運去柏林劇院前面嘅廣場燒，第一本燒嘅係馬克思嘅著作。
5月15號：長圖鐵路全綫開通。
5月31號：中國同日本簽訂《塘沽協定》。
6月6號：世界上首個汽車戲院喺美國新澤西州坎頓市開幕，可以容納500架車。
6月11號：香港巴士嘅地區專利生效，香港島路線由中華巴士營運，九龍同新界路線就由九龍巴士營運。
7月22號：美國人Wiley Post係第一個單獨揸定翼飛機環遊世界。
9月17號：美國總統富蘭克林羅斯福宣佈以前總統胡佛個名命名一座新水壩。
11月22號：中華共和國成立。
12月5號：美國憲法第21條修正案通過，廢除咗實施14年嘅禁酒令。
12月23號：法國一架行走巴黎至斯特拉斯堡嘅火車響駛至南錫車站撞向另一架火車，十三列車卡撞爛晒，220死。
11月3號

11月3號係公曆年嘅第307日（閏年第308日），離年尾重有58日。
<< - 11月 - >>



大件事
1817年：加拿大最老牌嘅銀行滿地可銀行喺滿地可正式開業。
1839年：穿鼻之戰（英文：Battle of Chuenpi）。
1869年（黃曆九月三十）：安慶教案（中文：安庆教案）。
1903年：美軍喺巴拿馬登陸，策動巴拿馬脫離哥倫比亞獨立，成立巴拿馬共和國。
1946年：日本天皇裕仁頒佈新憲法《日本國憲法（日文：日本国憲法）》，喺1947年5月3號實施。
1957年：吠坐伴侶2號（俄文：Спутник-2）上太空，成為頭一隻進入地球軌道嘅狗。
1964年：1964年美國總統選舉（英文：United States presidential election, 1964），由林登莊臣連任。
1975年：香港地下鐵路動工起，九龍三處建築地盤一齊動工。經過四年嘅工程，第一期工程觀塘至石硤尾段於1979年10月1號通車。
1978年：多米尼克獨立。
1992年：1992年美國總統選舉（英文：United States presidential election, 1992），由阿肯色州長比爾·克林頓擊敗爭取連任嘅喬治·靴伯特·獲加·布殊當選，結束共和黨12年嘅執政，亦成為30年嚟最後生嘅美國總統。
2003年：中國湖南衡陽衡州大廈火燭（中文：衡陽「11·3」特大火災），20名武警消防官兵殉職。
2010年：佛山地鐵首段開始營運。
2020年：第59屆美國總統選舉，由祖拜登當選。2020年美國參議院選舉、2020年加利福尼亞州參議員選舉等各級選舉亦同步舉行。